L 137/52
BG
Официален вестник на Европейския съюз
25.5.2023 г.
89.
Инфраструктурите за изпитване и експериментиране, съфинансирани по линия на фондовете, агенциите, съвместните предприятия или други органи на Съюза, биха могли да се възползват от публична подкрепа в размер до 100 % от допустимите инвестиционни разходи, при условие че необходимият размер на общото публично финансиране (т.е. държавна помощ и други източници на публично финансиране) за проекта е доказан въз основа на надеждна оценка на недостига на финансиране, за да се гарантира, че общият размер на публичното финансиране не води до свръхкомпенсация (63).
90.
Когато допустимите разходи за помощ за НИРДИ потенциално са изцяло или отчасти допустими за помощ за други цели, за припокриващата се част се прилага най-благоприятният таван съгласно съответните правила.
91.
Помощ за НИРДИ не може да се натрупва с помощ de minimis за едни и същи допустими разходи, ако това би довело до интензитет на помощта, надвишаващ стойностите, установени в настоящата рамка.
3.2.3.2.
Д оп ъ лн и т е лн и у с ло в ия з а и нд и ви дуа л н а по мощ
92.
По отношение на индивидуалната помощ, подлежаща на задължение за уведомяване, съобразяването с набор от предварително определени максимални интензитети на помощта само по себе си не е достатъчно, за да се осигури нейната пропорционалност.
93.
Като общо правило и за да се установи дали помощта е пропорционална, Комисията ще провери дали размерът на помощта надвишава необходимия минимум за осигуряване на достатъчна рентабилност на проекта, например като прави възможно постигането на вътрешна норма на възвръщаемост, която съответства на стандартния или минималния процент на възвръщаемост за сектора или предприятието.
За тази цел могат също да се използват стандартната норма на възвръщаемост, която се изисква от бенефициера в други проекти за НИРДИ, цената на неговия общ капитал или обичайната норма на възвръщаемост в съответния отрасъл.
Всички съответни очаквани разходи и ползи трябва да се вземат предвид за целия жизнен цикъл на проекта, в това число разходите и приходите, произтичащи от резултатите от дейностите в областта на НИРДИ.
94.
Когато е доказано, например чрез вътрешни документи на дружеството, че бенефициерът на помощта е изправен пред ясен избор между това да изпълни или подпомаган проект, или алтернативен проект без помощ, като правило се счита, че индивидуалната помощ е ограничена до необходимия минимум, само ако нейният размер не надхвърля нетния размер на допълнителните разходи за осъществяване на разглежданите дейности в сравнение със съпоставителния проект, който би бил реализиран при липса на помощ.
За да определи нетните допълнителни разходи, Комисията сравнява очакваната нетна настояща стойност на инвестицията в подпомагания проект и в съпоставителния проект, като се отчитат вероятностите от настъпването на различните сценарии за стопанска дейност (64).
95.
Когато помощта е предоставена за проекти за НИРД или за изграждането или модернизирането на научноизсле­ дователски инфраструктури или за изграждането или модернизирането на инфраструктури за изпитване и експериментиране и Комисията може да установи, въз основа на методиката, посочена в точки 93 или 94, че помощта е строго ограничена до необходимия минимум, могат да бъдат разрешени по-високи максимални интензитети на помощта, различни от тези, които са определени в приложение II, до равнищата, посочени в таблицата по-долу: Малко предприятие
Средно предприятие
Голямо предприятие
Фундаментални научни изследвания
100 %
100 %
100 %
Приложни научни изследвания
80 %
70 %
60 %
Помощ за проекти в областта на НИРД
(63) Като предпазна мярка може да се приложи механизмът за възвръщане на предоставени средства.
(64) В частния случай, при който помощта дава възможност само за увеличаване на скоростта на изпълнение на проекта, сравнението трябва да отразява главно различните срокове по отношение на паричните потоци и забавеното навлизане на пазара.